Document ID: 32000R2563

Κανονισμός (ΕΚ) αριθ. 2563/2000 του Συμβουλίου
της 20ής Νοεμβρίου 2000
για την τροποποίηση του κανονισμού (ΕΚ) αριθ. 2007/2000 με την επέκταση στην Πρώην Γιουγκοσλαβική Δημοκρατία της Μακεδονίας και την Ομοσπονδιακή Δημοκρατία της Γιουγκοσλαβίας εκτάκτων εμπορικών μέτρων για χώρες και εδάφη που συμμετέχουν ή συνδέονται με τη διαδικασία σταθεροποίησης και σύνδεσης της Ευρωπαϊκής Ένωσης και για την τροποποίηση του κανονισμού (ΕΚ) αριθ. 2820/98
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,
την πρόταση της Επιτροπής,
Εκτιμώντας τα ακόλουθα:
(1) Ο κανονισμός (ΕΚ) αριθ. 2007/2000 του Συμβουλίου, της 18ης Σεπτεμβρίου 2000, για την εισαγωγή εκτάκτων εμπορικών μέτρων για χώρες και εδάφη που συμμετέχουν ή συνδέονται με τη διαδικασία σταθεροποίησης και σύνδεσης της Ευρωπαϊκής Ένωσης, για την τροποποίηση του κανονισμού (ΕΚ) αριθ. 2820/98 και την κατάργηση των κανονισμών (EΚ) αριθ. 1763/1999 και (ΕΚ) αριθ. 6/2000(1), δεν εφαρμόζεται για τις εισαγωγές στην Κοινότητα προϊόντων καταγωγής Πρώην Γιουγκοσλαβικής Δημοκρατίας της Μακεδονίας, με εξαίρεση τις εισαγωγές οίνου, όπως επίσης δεν εφαρμόζεται σε όλες τις εισαγωγές από την Ομοσπονδιακή Δημοκρατία της Γιουγκοσλαβίας.
(2) Η αναστολή, μέσω ανταλλαγής επιστολών, των εμπορικών και συναφών με το εμπόριο διατάξεων της συμφωνίας συνεργασίας, μεταξύ της Ευρωπαϊκής Κοινότητας και της πρώην Γιουγκοσλαβικής Δημοκρατίας της Μακεδονίας(2), η οποία υπογράφηκε στις 29 Απριλίου 1997, επιτρέπει τη χορήγηση αυτόνομων εμπορικών προτιμήσεων στη χώρα αυτή.
(3) Η Ομοσπονδιακή Δημοκρατία της Γιουγκοσλαβίας (ΟΔΓ), υπό το πρίσμα των πρόσφατων εξελίξεων που σημειώθηκαν στη χώρα, πληροί τους βασικούς όρους χορήγησης αυτόνομων εμπορικών προτιμήσεων, όπως ορίζονται στα συμπεράσματα του Συμβουλίου της 29ης Απριλίου 1997. Το Συμβούλιο Γενικών Υποθέσεων της 9ης Οκτωβρίου 2000 κάλεσε την Επιτροπή να υποβάλει προτάσεις για την επέκταση στην ΟΔΓ του ευεργετήματος των έκτακτων εμπορικών μέτρων που προβλέπει ο κανονισμός (ΕΚ) αριθ. 2007/2000.
(4) Το Κοσσυφοπέδιο, όπως ορίζεται στο ψήφισμα 1244 του Συμβουλίου Ασφαλείας των Ηνωμένων Εθνών, της 10ης Ιουνίου 1999, υπάγεται στη διεθνή πολιτική διοίκηση της αποστολής των Ηνωμένων Εθνών στο Κοσσυφοπέδιο (UNMIK), η οποία έχει συστήσει ξεχωριστή τελωνειακή διοίκηση.
(5) Κατά συνέπεια, είναι σκόπιμο να επεκταθούν πλήρως οι ρυθμίσεις που προβλέπονται στον κανονισμό (ΕΚ) αριθ. 2007/2000 στην Πρώην Γιουγκοσλαβική Δημοκρατία της Μακεδονίας και στην Ομοσπονδιακή Δημοκρατία της Γιουγκοσλαβίας, περιλαμβανομένου και του Κοσσυφοπεδίου, όπως αυτό ορίζεται στο ψήφισμα 1244 του Συμβουλίου Ασφαλείας των Ηνωμένων Εθνών, της 10ης Ιουνίου 1999,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 2007/2000 τροποποιείται ως εξής:
1. Στο άρθρο 1, παράγραφος 1, η φράση "καταγωγής των Δημοκρατιών της Αλβανίας, της Βοσνίας-Ερζεγοβίνης και της Κροατίας, καθώς και του Κοσσυφοπεδίου, όπως ορίζεται στο ψήφισμα 1244 του Συμβουλίου Ασφαλείας των Ηνωμένων Εθνών της 10ης Ιουνίου 1999 (εφεξής 'Κοσσυφοπέδιο')", αντικαθίσταται από τη φράση "καταγωγής των Δημοκρατιών της Αλβανίας, της Βοσνίας-Ερζεγοβίνης, της Κροατίας, της Πρώην Γιουγκοσλαβικής Δημοκρατίας της Μακεδονίας και της Ομοσπονδιακής Δημοκρατίας της Γιουγκοσλαβίας, περιλαμβανομένου και του Κοσσυφοπεδίου, όπως ορίζεται στο ψήφισμα 1244 του Συμβουλίου Ασφαλείας των Ηνωμένων Εθνών της 10ης Ιουνίου 1999".
2. Στο άρθρο 1, παράγραφος 2, η φράση "και Πρώην Γιουγκοσλαβικής Δημοκρατίας της Μακεδονίας", διαγράφεται.
3. Στο άρθρο 1, η παράγραφος 3 καταργείται.
4. Στο άρθρο 2 παράγραφος 2, η φράση "Για την Αλβανία, τη Βοσνία-Ερζεγοβίνη και την Κροατία" αντικαθίσταται από τη φράση "Για την Αλβανία, τη Βοσνία-Ερζεγοβίνη, την Κροατία, την Πρώην Γιουγκοσλαβική Δημοκρατία της Μακεδονίας και την Ομοσπονδιακή Δημοκρατία της Γιουγκοσλαβίας".
5. Στο άρθρο 4 παράγραφος 1, η φράση "Αλβανίας, Βοσνίας-Ερζεγοβίνης και Κροατίας" αντικαθίσταται από τη φράση "χωρών και εδαφών που αναφέρονται στο άρθρο 1 παράγραφος 1"
6. Στο άρθρο 4 παράγραφος 2:
α) Το ποσό "10900" τόνων αντικαθίσταται από το ποσό "22525" τόνοι·
β) προστίθεται ένα στοιχείο γ) ως εξής: "γ) 1650 τόνοι (βάρος σφαγείου) για τα προϊόντα της κατηγορίας 'baby-beef', καταγωγής Πρώην Γιουγκοσλαβικής Δημοκρατίας της Μακεδονίας" και ένα στοιχείο δ) ως εξής: "δ) 9975 τόνοι (βάρος σφαγείου) για τα προϊόντα της κατηγορίας 'baby-beef', καταγωγής Ομοσπονδιακής Δημοκρατίας της Γιουγκοσλαβίας, περιλαμβανομένου και του Κοσσυφοπεδίου"·
γ) το τρίτο εδάφιο αντικαθίσταται από το ακόλουθο κείμενο: "Οι εισαγωγές στην Κοινότητα προϊόντων 'baby-beef', που ορίζονται στο παράρτημα ΙΙ, καταγωγής Αλβανίας, δεν τυγχάνουν καμίας δασμολογικής παραχώρησης".
7. Στο άρθρο 4 προστίθεται η ακόλουθη παράγραφος:
"3. Παρά τις άλλες διατάξεις του παρόντος κανονισμού, ιδίως του άρθρου 12, λόγω της ιδιαίτερης ευαισθησίας των αγορών γεωργικών και αλιευτικών προϊόντων, εάν οι εισαγωγές γεωργικών και αλιευτικών προϊόντων προκαλέσουν σοβαρή διατάραξη των κοινοτικών αγορών και των ρυθμιστικών μηχανισμών τους, η Επιτροπή μπορεί να λαμβάνει τα κατάλληλα μέτρα σύμφωνα με τους κανόνες της αρμόδιας διαχειριστικής επιτροπής."
8. Το άρθρο 5 καταργείται.
9. Στο άρθρο 7, οι λέξεις "και στο άρθρο 5" διαγράφονται.
10. Στο άρθρο 13, η φράση "ΧΜ Πρώην Γιουγκοσλαβική Δημοκρατία της Μακεδονίας (1)" παρεμβάλλεται μετά τη φράση "ΒΑ Βοσνία-Ερζεγοβίνη (1)".
11. Στο άρθρο 16, παράγραφος 1, η φράση "και για εμπορεύματα, καταγωγής Πρώην Γιουγκοσλαβικής Δημοκρατίας της Μακεδονίας τα οποία τίθενται σε ελεύθερη κυκλοφορία στην Κοινότητα πριν από την πρώτη ημέρα του τρίτου μήνα μετά την έναρξη ισχύος του κανονισμού (ΕΚ) αριθ. 2563/2000 για την τροποποίηση του παρόντος κανονισμού" παρεμβάλλεται μετά τη φράση "την 1η Ιανουαρίου 2001".
12. Στο άρθρο 17, οι λέξεις "31 Δεκεμβρίου 2002" αντικαθίστανται από τις λέξεις "31 Δεκεμβρίου 2005".
13. Το παράρτημα Ι αντικαθίσταται από το ακόλουθο παράρτημα:
"ΠΑΡΑΡΤΗΜΑ Ι
Δασμολογικές ποσοστώσεις που αναφέρονται στο άρθρο 4 παράγραφος 1
ΘΕΣΗ ΠΙΝΑΚΑ "
14. Το παράρτημα ΙΙΙ καταργείται.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την πρώτη ημέρα του πρώτου μήνα μετά την έναρξη ισχύος του.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Νοεμβρίου 2000.

Labels: 3
17
18
6